เมื่อสัปดาห์ก่อนเลิกงานมารอแฟนที่ฟอร์จูน เดินไปเดินมาเกิดนึกอยากกินน้ำซุปร้อนๆ เลยตั้งใจจะหาอะไรกิน เดินไปเกิดหลงเดินเข้ามาร้านนี้ซะงั้น เพราะพนักงานหน้าร้านต้อนรับดี๊ดี ลองดูเมนูแล้ว เลยสั่ง เกาเหลาหมู (65 บาท) เพราะอยากกินน้ำซุปร้อนๆ แล้วก็ไม่ผิดหวัง น้ำซุปเข้มข้น หมูนุ่มไม่เหนียว ตุ๋นจนเปื่อยนุ่ม เคี้ยวง่าย อร่อยให้เครื่องเยอะ 
ก๋วยเตี๋ยวชามอื่นๆก็มี ก๋วยเตี๋ยวหมู (65 บาท), ก๋วยเตี๋ยวเนื้อ (65 บาท), ก๋วยเตี๋ยวเนื้อซี่โครง (160 บาท) 
เมนูใหม่ของร้านคือ หม้อไฟเนื้อและหม้อไฟหมู ในหม้อเดียวมีทั้งเอ็นแก้ว หมูสด หมูตุ๋น เนื้อสันนอกหมูเนื้อสันคอหมู เนื้อเปื่อย เนื้อซี่โครง พร้อมน้ำซุปรสกลมกล่อมผสมเครื่องยาจีน (305 บาท) กินอิ่มแล้วยังนั่งต่อจนแฟนต้องมาลากกลับเลยทีเดียว 555